Държавен вестник, бр. 61, 2015 г., стр. 29

БРОЙ  61	
Д Ъ Р Ж А В Е Н  В Е С Т Н И К 	
СТР.  29  
бота. Те могат да създават и да членуват в 
синдикални организации. Те нямат право на 
ефективна стачка.
Чл. 42. (1) Офицерите и сержантите от 
Националната служба за охрана не могат да 
изпълняват друга служба освен определената 
в този закон.
(2) Служителите по ал. 1 не могат да из­
вършват дейност, несъвместима със службата 
им.
(3) Несъвместими със службата в Нацио­
налната служба за охрана са:
1. регистрацията като едноличен търговец, 
съдружник в търговско дружество, управител, 
търговски пълномощник, прокурист, тър­
говски представител, търговски посредник, 
ликвидатор, синдик, член на управителни или 
контролни органи на търговско дружество 
или кооперация;
2. търговската дейност – освен притежава­
нето на акции в акционерни дружества или 
участие в земеделска кооперация;
3. работата по трудово или друго служеб­
но правоотношение, както и по граждански 
договор, освен за осъществяване на препода­
вателска, научноизследователска, спортносъс­
тезателна или творческа дейност; 
4. дейността по извършване на охрани­
телни, транспортни или други услуги извън 
Националната служба за охрана;
5. заемането на публична длъжност или 
осъществяването на публична дейност.
Чл. 43. Несъвместимост със службата в 
Националната служба за охрана е налице и:
1. при нарушаване на забраните по чл. 41;
2. когато служител на Националната служба 
за охрана по чл. 38, ал. 1 е в непосредствена 
йерархическа връзка на ръководство и контрол 
с друг служител по чл. 38, ал. 1, като съпруг, 
роднина по права линия без ограничения, по 
съребрена линия до четвърта степен вклю­
чително или по сватовство до втора степен 
включително.
Чл. 44. (1) Служителите са длъжни да 
декларират по реда на Закона за предотвратя­
ване и установяване на конфликт на интереси 
всеки частен интерес, който имат във връзка 
с функциите на структурното звено, в което 
работят.
(2) Служителите са длъжни да не участват 
при обсъждането, подготовката и вземането на 
решения, когато те или свързаните с тях лица 
са заинтересовани от съответното решение 
или когато имат със заинтересованите лица 
отношения, пораждащи основателни съмнения 
в тяхната безпристрастност.
(3) В случаите по ал. 2 служителите пис­
мено уведомяват началника на Националната 
служба за охрана. 
Чл. 45. Правоотношенията със служителите 
в Националната служба за охрана възникват 
въз основа на:
1. заповед на началника на службата за 
назначаване, с която се присвоява офицер­
ско или сержантско звание – за офицерите 
и сержантите; 
2. заповед на началника на службата за 
назначаване по Закона за държавния служител;
3. трудов договор, сключен с началника на 
службата – за лицата, работещи по трудово 
правоотношение.
Чл. 46. (1) Заповедта по чл. 45, т. 1 се из­
дава в писмена форма и съдържа:
1. правното основание за назначаването;
2. трите имена и единния граждански номер 
на назначаваното лице;
3. наименованието на длъжността, на която 
лицето се назначава, и званието, което му се 
присвоява;
4. размера на основното възнаграждение и 
допълнителните възнаграждения с постоянен 
характер; 
5. дата на издаване и подпис на лицето, 
издало заповедта.
(2) В заповедта могат да се определят 
мястото и характерът на работата, както и 
допълнителни условия, свързани със специ­
фиката на длъжността.
(3) Назначеното лице се запознава срещу 
подпис със заповедта по ал. 1. 
Чл. 47. (1) Когато офицер или сержант се 
назначава за първи път на служба в Национал­
ната служба за охрана, в едногодишен срок, 
считано от датата на встъпване в длъжност, 
началникът на службата може да прекрати 
служебното правоотношение без предизвестие. 
(2) Срокът по ал. 1 не тече през времето, 
през което офицерът или сержантът е бил в 
законоустановен отпуск.
Чл. 48. (1) При назначаването офицерите и 
сержантите в Националната служба за охрана 
подават декларации за имуществото и доходите 
си, както и за липсата на обстоятелства по 
чл. 41, ал. 1 – 3, чл. 42 и 43, а лицата, работещи 
по трудово правоотношение – за имуществото 
и доходите си и за липса на обстоятелства по 
чл. 41, ал. 4 и чл. 43, по образци, утвърдени от 
началника на Националната служба за охрана.
(2) Всяка година до 30 април служителите 
по ал. 1 подават декларация за имуществото 
и доходите си по образец, утвърден от на­
чалника на Националната служба за охрана, 
а при промяна на обстоятелство по чл. 39, 
ал. 3 и 4, чл. 41, 42 и 43, подават декларация 
в 7-дневен срок от промяната.
(3) Държавните служители в Националната 
служба за охрана декларират имотното си 
състояние съгласно чл. 29, ал. 3 от Закона за 
държавния служител. 
Чл. 49. (1) Встъпването в длъжност става 
в 10-дневен срок от датата на запознаване със 
заповедта за назначаване, което се удостове­
рява писмено. Служебното правоотношение 
възниква от деня на встъпването.